ગોળ કે મધને આપણે ત્યાં નેચરલ અને હેલ્ધી ગળ્યા પદાર્થો માનવામાં આવે છે. કેમ કે તે કોઈ પ્રોસેસ્ડ પદ્ધતિથી બનતા નથી, પરંતુ આ બંનેની પણ એક લિમિટેશન છે. ગોળ અને મધ ગમે તેટલું અને ગમે ત્યારે ખાઈ ન શકાય. ગોળ એ તાસીર પ્રમાણે ગરમ પદાર્થ છે. આ કારણે શિયાળામાં ગોળનું પ્રમાણ વધુ રાખવાનું કહેવાય છે. ગોળ મેટાબોલિક હિટને વધારે છે. ગરમીના દિવસોમાં તમે ઠંડક મેળવવા શરબત બનાવો ત્યારે તેમાં ગોળ ભેળવો કે મધ નાંખો તો ઠંડક મળતી નથી. પેટનો અગ્નિ જે શાંત થવો જોઈએ તે થતો નથી. શુગર ઠંડક આપે છે એટલે જ ઉનાળામાં શુગર લેવાય છે.